《寄洪洲新建知县张康》
宋代·释保暹

远听弦歌乐部封，放衙乘醉半疏慵。
家辞南越地千里，县管西山有几峰。
人望废田禾影合，吏愁空狱藓痕重。
孺亭应更悲前事，烟草萋萋叫夜蛩。

作者简介：释保暹，字希白，金华（今属浙江）人。普惠院僧。真宗景德初直昭文馆，九僧之一（《清波杂志》卷一一）。有《处囊诀》一卷（元吴师道《敬乡录》卷一四），已佚。今录诗二十五首。